ประกาศคณะกรรมการกํากับตลาดทุนที่ ทธ. 8/2551เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา อาศัยอํานาจตามความในมาตรา 16/6 และมาตรา 92 แห่งพระราชบัญญัติหลักทรัพย์ และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์(ฉบับที่ 4) พ.ศ. 2551 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ข้อ ๑ ประกาศนี้ให้ใช้บังคับตั้งแต่วันที่ 1 พฤษภาคม พ.ศ. 2551 เป็นต้นไปข้อ ๒ ให้ยกเลิกประกาศคณะกรรมการกํากับหลักทรัพย์และตลาดหลักทรัพย์ ที่ กธ. 31/2543 เรื่อง หลักเกณฑ์ เงื่อนไข และวิธีการขออนุญาตและการอนุญาตให้บริษัทหลักทรัพย์มีสํานักงานสาขา ลงวันที่ 24 สิงหาคม พ.ศ. 2543ข้อ ๓ ในประกาศนี้ "บริษัทหลักทรัพย์" หมายความว่า บริษัทที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การเป็นที่ปรึกษาการลงทุน หรือการจัดจําหน่ายหลักทรัพย์ แต่ไม่รวมถึงสถาบันการเงินซึ่งอยู่ภายใต้การกํากับดูแลของหน่วยงานอื่นและได้รับใบอนุญาตประกอบธุรกิจหลักทรัพย์ในภายหลัง "สํานักงานสาขาเต็มรูปแบบ" หมายความว่า สํานักงานสาขาในประเทศไทยของบริษัทหลักทรัพย์ที่สามารถให้บริการได้ตามขอบเขตการให้บริการที่บริษัทหลักทรัพย์ได้รับอนุญาต"สํานักงานสาขาออนไลน์" หมายความว่า สํานักงานสาขาในประเทศไทยของบริษัทหลักทรัพย์ที่ให้บริการด้วยอุปกรณ์คอมพิวเตอร์ และจํากัดการให้บริการเฉพาะกิจการที่กําหนดไว้ในข้อ 7หมวด ๑ สํานักงานสาขาเต็มรูปแบบและสํานักงานสาขาออนไลน์ ข้อ ๔ บริษัทหลักทรัพย์ที่ประสงค์จะมีสํานักงานสาขาเต็มรูปแบบหรือสํานักงานสาขาออนไลน์ ให้ถือว่าได้รับอนุญาตจากสํานักงานแล้ว หากในวันที่จะเริ่มเปิดดําเนินการ บริษัทหลักทรัพย์มีคุณสมบัติดังต่อไปนี้ (1) สามารถดํารงเงินกองทุนสภาพคล่องสุทธิได้ตามเกณฑ์ที่กําหนดในประกาศคณะกรรมการกํากับหลักทรัพย์และตลาดหลักทรัพย์ว่าด้วยการดํารงเงินกองทุนสภาพคล่องสุทธิ (2) ส่วนของผู้ถือหุ้นตามงบการเงินฉบับล่าสุดที่ผ่านการตรวจสอบโดยผู้สอบบัญชีที่อยู่ในบัญชีที่สํานักงานให้ความเห็นชอบแล้วมีสถานะเป็นบวก ทั้งนี้ ในกรณีที่บริษัทหลักทรัพย์มีการเพิ่มทุนภายหลังจากวันที่ในงบการเงินฉบับล่าสุด บริษัทหลักทรัพย์อาจนําข้อมูลการเพิ่มทุนดังกล่าวมาคํานวณรวมเป็นส่วนของผู้ถือหุ้นเพิ่มเติมได้ (3) ไม่อยู่ระหว่างถูกกล่าวโทษหรือถูกดําเนินคดีอาญาโดยหน่วยงานที่มีอํานาจตามกฎหมาย ในความผิดเกี่ยวกับการกระทําอันไม่เป็นธรรมเกี่ยวกับการซื้อขายหลักทรัพย์หรือสัญญาซื้อขายล่วงหน้า หรือการบริหารงานที่มีลักษณะเป็นการหลอกลวง ฉ้อฉล หรือทุจริต และไม่มีประวัติการกระทําความผิดดังกล่าวในช่วงระยะเวลาที่สํานักงานกําหนดแต่ไม่เกินห้าปีย้อนหลังก่อนวันที่จะเริ่มเปิดดําเนินการ (4) ไม่อยู่ระหว่างถูกคณะกรรมการกํากับตลาดทุน หรือสํานักงานสั่งห้ามขยายหรือระงับการประกอบธุรกิจหรืออยู่ระหว่างแก้ไขการดําเนินการตามที่คณะกรรมการกํากับตลาดทุน หรือสํานักงานสั่งการตามมาตรา 141 มาตรา 142 หรือมาตรา 143 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 (5) ในช่วงระยะเวลาสิบสองเดือนย้อนหลังก่อนวันที่จะเริ่มเปิดดําเนินการไม่ปรากฏว่ามีความผิดในลักษณะที่เป็นการจงใจอําพรางฐานะการเงินหรือผลการดําเนินงานที่แท้จริงของบริษัทหลักทรัพย์(6) มีระบบการจัดการเกี่ยวกับข้อร้องเรียนของลูกค้าเพื่อระงับข้อพิพาทอย่างมีประสิทธิภาพ เช่น มีการปฏิบัติตามประกาศคณะกรรมการกํากับหลักทรัพย์และตลาดหลักทรัพย์ว่าด้วยการกําหนดให้บริษัทหลักทรัพย์ดําเนินการเกี่ยวกับข้อร้องเรียนของลูกค้าและมีการเข้าร่วมโครงการอนุญาโตตุลาการของสํานักงานเพื่อระงับข้อพิพาทระหว่างบริษัทหลักทรัพย์และลูกค้า เป็นต้น ในกรณีที่บริษัทหลักทรัพย์ขาดคุณสมบัติตาม (3) หรือ (5) บริษัทหลักทรัพย์จะได้รับอนุญาตจากสํานักงานเมื่อแสดงต่อสํานักงานได้ว่าบริษัทหลักทรัพย์ได้ดําเนินการให้ผู้บริหารหรือพนักงานที่รับผิดชอบต่อการกระทําที่เป็นเหตุให้บริษัทหลักทรัพย์ขาดคุณสมบัติดังกล่าวออกจากบริษัทแล้วข้อ ๕ บริษัทหลักทรัพย์ต้องจัดให้สํานักงานสาขาเต็มรูปแบบมีผู้จัดการสํานักงานสาขาและหน่วยงานดังต่อไปนี้ (1) หน่วยงานให้บริการด้านหลักทรัพย์ (2) หน่วยงานปฏิบัติการด้านหลักทรัพย์ ทั้งนี้ บริษัทหลักทรัพย์อาจจัดให้สํานักงานสาขาเต็มรูปแบบใช้หน่วยงานปฏิบัติการด้านหลักทรัพย์ร่วมกับสํานักงานใหญ่ หรือสํานักงานสาขาเต็มรูปแบบแห่งอื่นก็ได้ ในกรณีที่ไม่มีผู้จัดการสํานักงานสาขาตามวรรคหนึ่ง บริษัทหลักทรัพย์ต้องดําเนินการแต่งตั้งผู้จัดการสํานักงานสาขารายใหม่ภายในหนึ่งเดือนเว้นแต่จะได้รับการผ่อนผันจากสํานักงาน โดยในช่วงระยะเวลาดังกล่าวบริษัทหลักทรัพย์อาจให้เจ้าหน้าที่ของสํานักงานใหญ่หรือผู้จัดการสํานักงานสาขาเต็มรูปแบบแห่งอื่นทําหน้าที่แทนเป็นการชั่วคราวก็ได้ข้อ ๖ ในกรณีที่บริษัทหลักทรัพย์ประสงค์จะให้สํานักงานสาขาเต็มรูปแบบแห่งใดมีผู้จัดการสํานักงานสาขาร่วมกับสํานักงานสาขาเต็มรูปแบบแห่งอื่น ให้บริษัทหลักทรัพย์ยื่นคําขออนุญาตต่อสํานักงานพร้อมเอกสารหลักฐานที่แสดงรายละเอียดของแผนการบริหารงานและการกํากับดูแลการปฏิบัติงานของสํานักงานสาขาเต็มรูปแบบที่มีผู้จัดการสํานักงานสาขาร่วมกันดังกล่าวให้สํานักงานพิจารณาและแจ้งผลการพิจารณาให้บริษัทหลักทรัพย์ทราบภายในสามสิบวันนับแต่วันที่ได้รับคําขอและเอกสารหลักฐานถูกต้องครบถ้วน เว้นแต่เป็นกรณีที่มีเหตุจําเป็นต้องพิจารณาข้อเท็จจริงเพิ่มเติมและสํานักงานได้แจ้งเหตุจําเป็นดังกล่าวให้บริษัทหลักทรัพย์ทราบก่อนสิ้นสุดระยะเวลาสามสิบวันแล้ว สํานักงานอาจขยายระยะเวลาในการพิจารณาคําขอออกไปเท่าเหตุจําเป็นที่มีได้ เมื่อพ้นกําหนดระยะเวลาตามวรรคสองแล้ว หากสํานักงานไม่ได้แจ้งผลการพิจารณาหรือไม่มีคําสั่งเป็นประการอื่นใดไปยังบริษัทหลักทรัพย์ ให้ถือว่าสํานักงานอนุญาตให้บริษัทหลักทรัพย์ดําเนินการตามที่ขอได้ข้อ ๗ ให้สํานักงานสาขาออนไลน์ทําหน้าที่ได้เฉพาะกิจการต่อไปนี้ (1) จัดให้มีอุปกรณ์คอมพิวเตอร์ เพื่อให้ลูกค้าส่งคําสั่งซื้อขายหลักทรัพย์ด้วยตนเอง (2) รับคําขอเปิดบัญชีซื้อขายหลักทรัพย์ เพื่อส่งให้สํานักงานใหญ่หรือสํานักงานสาขาเต็มรูปแบบพิจารณาอนุมัติ (3) รับหรือส่งมอบเงินหรือหลักทรัพย์โดยทางอิเล็กทรอนิกส์ (4) ดําเนินการอื่นใดที่จําเป็นหรือเกี่ยวเนื่องตามที่สํานักงานประกาศกําหนด ในการให้บริการตามวรรคหนึ่ง ห้ามมิให้สํานักงานสาขาออนไลน์ให้คําแนะนําเกี่ยวกับการลงทุนในหลักทรัพย์แก่ลูกค้า ทั้งนี้ บริษัทหลักทรัพย์ต้องมีข้อความแสดงไว้โดยชัดแจ้งว่าไม่ได้รับอนุญาต ให้ทําการให้คําแนะนําเกี่ยวกับการลงทุนในหลักทรัพย์แก่ลูกค้าด้วยข้อ ๘ บริษัทหลักทรัพย์ต้องแต่งตั้งผู้รับผิดชอบการดําเนินงานสํานักงานสาขาออนไลน์ ทั้งนี้ ผู้รับผิดชอบดังกล่าวอาจเป็นเจ้าหน้าที่สํานักงานใหญ่หรือผู้จัดการสํานักงานสาขาเต็มรูปแบบก็ได้ข้อ ๙ ให้บริษัทหลักทรัพย์แจ้งรายละเอียดการจัดตั้งสํานักงานสาขาเต็มรูปแบบหรือสํานักงานสาขาออนไลน์ให้สํานักงานทราบล่วงหน้าก่อนวันเริ่มเปิดดําเนินการตามแบบที่สํานักงานจัดไว้ในระบบงานอิเล็กทรอนิกส์ของสํานักงานข้อ ๑๐ บริษัทหลักทรัพย์ที่ประสงค์จะยกระดับสํานักงานสาขาออนไลน์ให้เป็นสํานักงานสาขาเต็มรูปแบบ ให้ดําเนินการได้หากในวันที่จะเริ่มยกระดับบริษัทหลักทรัพย์มีคุณสมบัติตามข้อ 4 และต้องแจ้งรายละเอียดการยกระดับสํานักงานสาขาให้สํานักงานทราบล่วงหน้าก่อนวันที่จะเริ่มยกระดับตามแบบที่สํานักงานจัดไว้ในระบบงานอิเล็กทรอนิกส์ของสํานักงานหมวด ๒ สํานักงานสาขาในต่างประเทศ ข้อ ๑๑ ให้บริษัทหลักทรัพย์ที่ประสงค์จะมีสํานักงานสาขาในต่างประเทศยื่นคําขออนุญาตต่อสํานักงานพร้อมเอกสารหลักฐานประกอบคําขอตามแบบและวิธีการที่สํานักงานจัดไว้ในระบบงานอิเล็กทรอนิกส์ของสํานักงานข้อ ๑๒ บริษัทหลักทรัพย์ที่จะได้รับอนุญาตให้มีสํานักงานสาขาในต่างประเทศตามข้อ 11 ต้องมีคุณสมบัติดังต่อไปนี้(1) มีคุณสมบัติตามข้อ 4 (1) (3) (4) (5) และ (6) ทั้งนี้ ในกรณีที่บริษัทหลักทรัพย์ขาดคุณสมบัติตามข้อ 4(3) หรือ (5) บริษัทหลักทรัพย์จะได้รับอนุญาตจากสํานักงานเมื่อแสดงต่อสํานักงานได้ว่าบริษัทหลักทรัพย์ได้ดําเนินการให้ผู้บริหารหรือพนักงานที่รับผิดชอบต่อการกระทําที่เป็นเหตุให้บริษัทหลักทรัพย์ขาดคุณสมบัติดังกล่าวออกจากบริษัทแล้ว2. มีส่วนของผู้ถือหุ้นตามงบการเงินฉบับล่าสุดที่ผ่านการตรวจสอบโดยผู้สอบบัญชีที่อยู่ในบัญชีที่สํานักงานให้ความเห็นชอบแล้วไม่น้อยกว่าหนึ่งพันล้านบาท ทั้งนี้ ในกรณีที่บริษัทหลักทรัพย์มีการเพิ่มทุนหรือลดทุนภายหลังจากวันที่ในงบการเงินฉบับล่าสุด ให้บริษัทหลักทรัพย์นําข้อมูลการเพิ่มทุนหรือลดทุนดังกล่าวมาคํานวณรวมเป็นส่วนของผู้ถือหุ้นเพิ่มเติมด้วย(3) แสดงได้ว่าบริษัทมีแผนงานเพื่อรองรับการประกอบธุรกิจในต่างประเทศอย่างรัดกุม โดยอย่างน้อยต้องมีการจัดการด้านการปฏิบัติงาน ระบบการกํากับดูแลการปฏิบัติงาน และระบบการจัดเก็บเอกสารหลักฐานที่มีประสิทธิภาพ รวมทั้งมีความพร้อมด้านบุคลากร(4) มีประวัติการบริหารงานที่ดี ดังต่อไปนี้(ก) ในช่วงระยะเวลาหนึ่งปีก่อนวันยื่นคําขออนุญาตไม่มีผู้ติดต่อกับผู้ลงทุนถูกสํานักงานสั่งลงโทษตั้งแต่ระดับภาคทัณฑ์ขึ้นไปเกินกว่าสามกรณีอันเนื่องมาจากการปฏิบัติงานให้กับบริษัทหลักทรัพย์นั้น เว้นแต่จะได้รับการผ่อนผันจากสํานักงาน ทั้งนี้ การถูกสั่งลงโทษดังกล่าวไม่รวมถึงกรณีที่บริษัทหลักทรัพย์เป็นผู้ตรวจพบการกระทําความผิดและส่งเรื่องให้สํานักงานดําเนินการ เพื่อประโยชน์ตามวรรคหนึ่ง คําว่า "ผู้ติดต่อกับผู้ลงทุน" ให้หมายความถึงผู้ติดต่อกับผู้ลงทุนตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุนและมาตรฐานการปฏิบัติงาน และผู้ติดต่อกับผู้ลงทุนในสัญญาซื้อขายล่วงหน้าตามประกาศสํานักงานคณะกรรมการกํากับหลักทรัพย์และตลาดหลักทรัพย์ว่าด้วยการให้ความเห็นชอบผู้ติดต่อกับผู้ลงทุนในสัญญาซื้อขายล่วงหน้าและมาตรฐานการปฏิบัติงานซึ่งออกตามความในพระราชบัญญัติสัญญาซื้อขายล่วงหน้า พ.ศ. 2546(ข) ในช่วงระยะเวลาสามปีก่อนวันยื่นคําขออนุญาต บริษัทหลักทรัพย์ไม่เคยถูกสํานักงานสั่งการให้แก้ไขในเรื่องเกี่ยวกับระบบควบคุมภายใน การกํากับดูแลการปฏิบัติงาน หรือการจัดเก็บเอกสารหลักฐานที่เกี่ยวข้องกับการปฏิบัติงาน อย่างมีนัยสําคัญ เว้นแต่จะได้รับการผ่อนผันจากสํานักงานข้อ ๑๓ ให้สํานักงานพิจารณาและแจ้งผลการพิจารณาคําขออนุญาตตามข้อ 11 ให้บริษัทหลักทรัพย์ทราบภายในสามสิบวันนับแต่วันที่ได้รับคําขอและเอกสารหลักฐานถูกต้องครบถ้วน เว้นแต่เป็นกรณีที่มีเหตุจําเป็นต้องพิจารณาข้อเท็จจริงเพิ่มเติมและสํานักงานได้แจ้งเหตุจําเป็นดังกล่าวให้บริษัทหลักทรัพย์ทราบก่อนสิ้นสุดระยะเวลาสามสิบวันแล้ว สํานักงานอาจขยายระยะเวลาในการพิจารณาคําขอออกไปเท่าเหตุจําเป็นที่มีได้ข้อ ๑๔ บริษัทหลักทรัพย์ต้องจัดให้สํานักงานสาขาในต่างประเทศแต่ละแห่งมีผู้จัดการสํานักงานสาขาเพื่อปฏิบัติงานให้สํานักงานสาขาแห่งนั้นเพียงแห่งเดียวในกรณีที่ไม่มีผู้จัดการสํานักงานสาขาตามวรรคหนึ่ง บริษัทหลักทรัพย์ต้องดําเนินการแต่งตั้งผู้จัดการสํานักงานสาขารายใหม่ภายในหนึ่งเดือนเว้นแต่จะได้รับการผ่อนผันจากสํานักงานโดยในช่วงระยะเวลาดังกล่าวบริษัทหลักทรัพย์ต้องแต่งตั้งเจ้าหน้าที่อื่นเป็นผู้รับผิดชอบดําเนินงานแทนเป็นการชั่วคราวหมวด ๓ อํานาจสั่งการของสํานักงานและการแจ้งวันปิดทําการสํานักงานสาขา ข้อ ๑๕ เมื่อปรากฏหลักฐานต่อสํานักงานว่าสํานักงานสาขาเต็มรูปแบบ สํานักงานสาขาออนไลน์ หรือสํานักงานสาขาในต่างประเทศแห่งใดของบริษัทหลักทรัพย์มีการดําเนินงานในลักษณะอันอาจเป็นเหตุให้เกิดความเสียหายแก่ลูกค้า หรือบริษัทหลักทรัพย์ไม่สามารถดํารงคุณสมบัติตามข้อ 4 หรือข้อ 12 (1) หรือ (2) หรือบริษัทหลักทรัพย์ไม่มีการจัดการด้านการปฏิบัติงาน ระบบการกํากับดูแลการปฏิบัติงาน หรือระบบการจัดเก็บเอกสารหลักฐานที่มีประสิทธิภาพ หรือไม่มีความพร้อมด้านบุคลากรตามที่กําหนดในข้อ 12 (3) แล้วแต่กรณี หรือไม่สามารถปฏิบัติตามประกาศนี้ตลอดระยะเวลาที่มีและเปิดดําเนินการสํานักงานสาขาแห่งนั้น ให้สํานักงานมีอํานาจสั่งให้บริษัทหลักทรัพย์นั้นแก้ไข กระทําการหรืองดเว้นกระทําการเพื่อให้เป็นไปตามประกาศนี้ หรือสั่งเพิกถอนการอนุญาตที่ให้มีสํานักงานสาขาแห่งนั้นได้ข้อ ๑๖ บริษัทหลักทรัพย์ที่ประสงค์จะปิดสํานักงานสาขาแห่งใดไม่ว่าจะเป็นการชั่วคราวหรือถาวร ให้แจ้งวันปิดทําการต่อสํานักงานและปิดประกาศไว้ในที่เปิดเผย ณ ที่ทําการของสํานักงานสาขาแห่งนั้นล่วงหน้าเป็นเวลาพอสมควร ทั้งนี้ ในกรณีที่เป็นการปิดสํานักงานสาขาเต็มรูปแบบหรือสํานักงานสาขาออนไลน์ บริษัทหลักทรัพย์ยังมีหน้าที่ต้องดําเนินการให้ลูกค้าได้รับบริการจากสํานักงานใหญ่หรือสํานักงานสาขาแห่งอื่นหรืออํานวยความสะดวกให้ลูกค้าได้รับบริการจากบริษัทหลักทรัพย์อื่นผู้มีอํานาจลงนาม - ประกาศ ณ วันที่ 2 เมษายน พ.ศ. 2551 (นายสุรพงษ์ สืบวงศ์ลี) รัฐมนตรีว่าการกระทรวงการคลัง ประธานกรรมการ คณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อให้บริษัทหลักทรัพย์ดําเนินธุรกิจได้อย่างคล่องตัว สามารถเพิ่มรายได้และขยายฐานลูกค้าได้มากขึ้นเพื่อเป็นการเตรียมความพร้อมรองรับการแข่งขันเมื่อมีการเปิดเสรีใบอนุญาตธุรกิจหลักทรัพย์ในอนาคต รวมทั้งกําหนดหลักเกณฑ์เพิ่มเติมเพื่ออนุญาตให้บริษัทหลักทรัพย์ที่มีความพร้อมสามารถมีสํานักงานสาขาในต่างประเทศได้ จึงจําเป็นต้องแก้ไขเพิ่มเติมประกาศนี้